Zik-nni tilawin akken ad d-awḍen-t ɣer ussendu di tazwara ad d-zzgen-t lmal "Amaɛiz, ulli d tistan neɣ tiɣeṭṭen", mi fuken-t ad jemɛen-t akk ayefki-nni d-zzgen-t ɣer tḥelabt llan wid itiswwayen, akken daɣen llan wid i t-itessen akken d azegzaw, maca tugget seg-sen teksen-t ɣer tuggi n usikel akken ad d-yuɣal d ikil, deg ussan n cetwa srusun-t ɣer tama n lkanun, ma yella deg unebdu gar sin wussan ad yuɣal d ikil, imir ad tarren-t ɣer texsayt n ussendu neɣ ɣerugdur, ad t-ssendun-t icewwiqen deg yimi-nsent, seg-s ad d kksen-t tawaract n wudi, iɣinni tekksen-t-id ɣer liḥila nniḍen iyiman-is.